钦定古今图书集成/明伦汇编/家范典/第100卷 > 范氏义庄规矩 > 《续定规条》
## 钦定古今图书集成/明伦汇编/家范典/第100卷 > 范氏义庄规矩 > 《续定规条》

一、“诸位子弟得大比试者，每人支钱一十贯文七十
七陌。”下皆准此。再贡者减半。并须实赴大比试乃给。
即已给而无故不试者，追纳。

“一、诸位子弟纵人采取近坟竹木，掌管人申官理断。
一、诸位子弟内选曾得解或预贡有士行者二人，充
诸位教授，月给糙米五石。若遇米价，每石及一贯以
上，即每石即支钱一贯文。虽不曾得解预贡，而文行
为众所知者，亦听选。仍诸位共议，本位无子弟入学
者，不得与议。若生徒不及六人，止给三石；及八人给”
四石及十人全给，诸房量力出钱以助束修者听。

右三项以熙宁六年六月日二相公指挥修定。

一掌管人侵欺。及诸位辄假贷义庄钱斛之类。并申
官理断偿纳。不得以月给米折除。

一、族人不得租佃义田，诈立名字同。

一、掌管子弟若年终，当年诸位月给米不阙，支糙米
二十石。虽阙而能支及半年以上，无侵隐者，给一半。
已上并令诸位保明后支。若不可保明，各具不可保
明实状，申文正位。

一、义庄勾当人催租米不足，随所欠分数，克除请受。
谓如欠米及一分，即只支九分请受之类。至纳米足
日全给，已克数，更不支。有情弊者，申官决断。

右四项以元丰六年七月十九日二相公指挥修定。

一身不在“《平江府》者，其米绢钱并勿给。”

“一，兄弟同居虽众，其奴婢月米通不得累过五人”，谓
如七人或八人同居，止共支奴婢米五人之类。
一，未娶不给奴婢米，虽未娶而有女，使生子在家及
十五年、年五十岁以上者，自依规给米。

一、义庄“不得典买族人田土。”

右四项，以绍圣二年二月初八日《二相公指挥》修定。

一、“义庄”费用虽阙，不得取有利债负。

一、义庄事惟听掌管人依规处置，其族人虽是尊长，
不得侵扰干预，违者许掌管人申官理断。即掌管人
有欺弊者，听诸位具实状申文正位。

右二项以绍圣二年四月二十九日二相公指挥修定。

一，义仓内族人不得占居会聚，非出纳勿开。

一因出外住支月米者。其归在初五日以前。取诸位
保明诣实。听给当月米。

一义宅有疏漏惟听居者自修完即拆移舍屋者禁
之。违者掌管人申官理断。若义宅地内自添修者听
之。本位实贫乏无力修完而屋舍疏漏实不可居者。
听诸位同相视保明诣实申文正位量支钱完补。即
不得乞添展舍屋。

一诸位请米历子。各令诸位签字圆备。方许给。给讫
诸人亲书交领即去。失历子者住给。勒令根寻。候及
一年。许诸位及掌管人保明申文正位。候得报别给
历头起支。

一，“积留月米，并请者勿给。”

一诸位不得于规矩外妄乞特支。虽得文正位指挥
与支。亦仰诸位及掌管人执守勿给。

一、“义庄”“人力”、船车器用之类，诸位不得借用。

一诸位子弟官已陞朝。愿不请米绢钱助赡众者听。
一诸位生男女限两月其母或所生母姓氏及男女
行第小名报义庄。《义庄》限当日再取诸位保明讫注
籍。即过限不报。后虽年长不理为口数给米。

一、遇有《规矩》所载不尽事理、掌管人与〈阙四字〉定保明
同申文正位，本位有妨嫌者不同申。〈阙三字〉而未得文
正位报。不得止凭诸位文字施行

右十项，以元符元年六月日，二相公、三右丞、五侍郎指挥参定。

一诸位关报“义庄”事。虽尊长并于文书内著名。仍不
得竹纸及色笺。违者义庄勿受。

右一项以元符二年正月十七日“三右丞《指挥》” 修定。

一、义庄遇有人赎田，其价钱不得支费，限当月内以
元钱典买田土，辄将它用勒掌管人偿纳。

右一项以崇宁五年十月十二日《五侍郎指挥》修。

定。

一、诸位辄取外姓以为己子，冒请月米者，勿给，许诸
位觉察，报义庄，“义庄不为受理，许诸位同申文正位
公议，移文平江府理断。其大观元年七月以前已收
养给米者，不得追讼。”

右以大观元年七月初十日，五侍郎及二相公指挥参定。

一、“诸位子弟在外，不捡生子，冒请月米，掌管人及诸
位觉察，勿给，即不伏。掌管人及诸位申文，正位移文
平江府理断。”

右以政和三年正月二十一日《五侍郎指挥》修定。

一“族人不得以义宅”舍屋私相兑赁质当。

右一项以政和五年正月二十九日《五侍郎指挥》修定。

右仰义庄及诸位遵守施行。内文意前后相妨窒碍者，从后规。若有违犯，仰掌管人或诸位备录治平元年中书札子，所奉圣旨，申官理断，各令知悉。政和七年正月十三日，朝散大夫、充徽猷阁待制、提举亳州太清宫范《续定规矩》。